1995R0671 — DA — 28.06.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 671/95

af 29. marts 1995

om tildeling af en specifik referencemængde til bestemte producenter af mælk og mejeriprodukter i Østrig og Finland

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter ( 1 ), senest ændret ved akten vedrørende Østrigs, Finlands og Sveriges tiltrædelse, særlig artikel 3, stk. 2, syvende afsnit, og ud fra følgende betragtninger: ud fra følgende betragtninger: I henhold til artikel 3, stk. 2, i forordning (EØF) nr. 3950/92 kan de samlede mængder for Østrig og Finland forhøjes med indtil henholdsvis 180 000 og 200 000 tons, der som referencemængder skal tildeles de producenter, hvis ret til at genoptage produktionen berøres af tiltrædelsen; en række producenter i de to nye medlemsstater har enten i en bestemt periode deltaget i et omstillings- eller ikkemarkedsføringsprogram for mælk eller mejeriprodukter eller har kunnet producere uden referencemængde på grund af deres bedrifters geografiske beliggenhed; i begge tilfælde bør producenterne kunne genoptage eller fortsætte mælkeproduktionen i henhold til EF-bestemmelserne; en række EF-producenter er i lignende tilfælde blevet tildelt referencemængder, hvis de opfyldte visse betingelser; de pågældende producenter i de nye medlemsstater bør opfylde samme betingelser; Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist — UDSTEDT FØLGENDE FORORDNING:

Artikel 1

1. Producenter på bedrifter i Østrig eller Finland, som:

a) i en periode, der udløber den 31. december 1994 eller senere, har deltaget i et ikkemarkedsføringsprogram for mælk og mejeriprodukter

b) helt eller delvis indstillede deres leverancer eller det direkte salg og i henhold til de før den 1. januar 1995 gældende nationale bestemmelser bevarede deres ret at genoptage leverancerne eller det direkte salg af en tilsvarende mængde i henhold til nævnte bestemmelser, eller

c) var underlagt nationale bestemmelser om de geografiske kendetegn for produktionsstedet, men som ikke råder over en fuldstændig referencemængde i henhold til de før den 1. januar 1995 gældende nationale bestemmelser, og som er producenter som omhandlet i artikel 9 litra c), i forordning (EØF) nr. 3950/92,

1. modtager foreløbigt, hvis de ansøger herom, enten den referencemængde, som de rådede over inden den fuldstændige eller delvise afbrydelse af produktionen, eller på basis af de mængder, der blev markedsført i de sidste tolv måneder før deres ansøgning eller på basis af gennemsnittet af de sidste tre tolvmånedersperioder, en specifik referencemængde for leverancer og/eller direkte salg:

— hvis de godtgør, at de har overholdt enten deres forpligtelse til ikke at markedsføre eller til at omstille produktionen efter medlemsstatens særlige produktionsbestemmelser

— hvis de ikke har overdraget deres bedrifter fuldstændigt på ansøgningstidspunktet, og

— hvis de ud fra kriterier, der skal fastlægges af medlemsstaten, godtgør, at de på deres bedrifter kan producere den ønskede specifikke referencemængde.

2. Sælges eller udlejes en del af bedriften inden ansøgningstidspunktet, nedsættes den tildelte mængde i forhold til det solgte eller udlejede areal.

3. De mængder, der tildeles de producenter, der opfylder betingelserne i stk. 1, litra a) og b), nedsættes med samme procentsats som den, der anvendes for erhvervsaktive producenter, idet den samlede mængde, der er fastsat i artikel 3, stk. 2, femte og sjette afsnit, i forordning (EØF) nr. 3950/92, dog skal overholdes.

4. De mængder, der tildeles de producenter, der opfylder betingelserne i henhold til stk. 1, litra c), må ikke overstige 60 000 tons.

Artikel 2

Producenterne indgiver den i artikel 1, stk. 1, omhandlede ansøgning til de af medlemsstaten udpegede myndigheder efter følgende regler:

▼M1

— inden den 1. maj før udløbet af perioden med fuldstændig eller delvis afbrydelse af produktionen og inden den 30. juni 1995, hvis perioden udløber i 1995

— inden den 30. juni 1995 for ansøgninger, der indgives af de producenter, der opfylder betingelserne i artikel 1, stk. 1, litra c).

▼B

Artikel 3

1. Myndighederne anerkender modtagelse af ansøgningen og efterprøver, at betingelserne i artikel 1, stk. 1, er opfyldt.

2. De kriterier, der skal lægges til grund for at fastslå, om producenten har kapacitet til at producere den ønskede specifikke referencemængde på sin bedrift, omfatter:

— antallet og race af hundyr af tamkvæg af en alder på seks måneder og derunder, der egner sig til at producere mælk, som skal markedsføres, på producentens bedrift

— det udnyttede landbrugsareal

— de investeringer, der er foretaget for at øge bedriftens mælkeproduktion

— myndigheden for en del af året at opfodre besætningen med græs fra fjerntliggende arealer.

3. Inden den 1. august meddeler myndighederne producenten, hvilken specifik referencemængde der er tildelt ham foreløbigt.

4. Kan producenten inden to år efter, at den specifikke referencemængde er blevet tildelt foreløbigt, over for myndighederne godtgøre, at han faktisk har genoptaget det direkte salg og/eller leverancerne i de sidste tolv måneder, og at det direkte salg og/eller leverancerne i de sidste tolv måneder er nået op på mindst 80 % af den foreløbige referencemængde, tildeles den specifikke referencemængde ham endeligt. I modsat fald er den endeligt tildelte referencemængde lig med den mængde, der faktisk er leveret eller solgt direkte.

Artikel 4

1. Sælges eller udlejes en del af eller hele bedriften, eller overdrages referencemængden midlertidigt inden den endelige tildeling, nedsættes referencemængden i forhold til det solgte eller udlejede areal eller den midlertidigt overdragede mængde.

2. For de specifikke referencemængder, der tildeles foreløbigt i henhold til denne forordning, kan der ikke gennemføres programmer for ophør med mælkeproduktion i en periode på tre år fra det tidspunkt, hvor den specifikke referencemængde blev tildelt foreløbigt.

Artikel 5

Denne forordnings bestemmelser anvendes, hvis den i artikel 1, stk. 1, omhandlede producent har overtaget bedriften eller den pågældende del af bedriften i arv eller under lignende omstændigheder.

Artikel 6

Medlemsstaterne meddeler Kommissionen:

— inden den 1. april 1995 de i artikel 1 omhandlede myndigheder samt gennemførelsesbestemmelserne til artikel 1 og de kriterier, der er fastlagt ud over de i artikel 3 fastsatte

— hvert år inden den 1. oktober antallet af ansøgninger og de pågældende mængder.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 405 af 31. 12. 1992, s. 1.